ประกาศคณะกรรมการควบคุมการขนส่งทางบกประจำจังหวัดนนทบุรี ฉบับที่ 81 (พ.ศ. 2553) เรื่อง กำหนด (ปรับปรุง) เส้นทางสำหรับการขนส่งประจำทางด้วยรถโดยสาร หมวด 4 จังหวัดนนทบุรี สายที่ 1026 บางกรวย-ปากซอยโรงเรียนวัฒนโชติศรีบุญญาคม เป็น บางกรวย-บางใหญ่ซิตี้ และให้มีรายละเอียดเส้นทางแยกช่วงวัดโบสถ์บน-บางใหญ่ซิตี้

ประกาศคณะกรรมการควบคุมการขนส่งทางบก
ประกาศคณะกรรมการควบคุมการขนส่งทางบก
ประจำจังหวัดนนทบุรี
ฉบับที่
๘๑ (พ.ศ. ๒๕๕๓)
เรื่อง
กำหนด (ปรับปรุง) เส้นทางสำหรับการขนส่งประจำทางด้วยรถโดยสาร
หมวด
๔ จังหวัดนนทบุรี สายที่ ๑๐๒๖ บางกรวย-ปากซอยโรงเรียนวัฒนโชติศรีบุญญาคม
เป็น
บางกรวย-บางใหญ่ซิตี้ และให้มีรายละเอียดเส้นทางแยกช่วงวัดโบสถ์บน-บางใหญ่ซิตี้[๑]
 

ตามที่ได้มีประกาศคณะกรรมการควบคุมการขนส่งทางบกประจำจังหวัดนนทบุรี
ฉบับที่ ๓๔ (พ.ศ. ๒๕๓๓) ลงวันที่ ๑๑ กรกฎาคม ๒๕๓๓
กำหนดเส้นทางและรายละเอียดเส้นทางสำหรับการขนส่งประจำทางด้วยรถโดยสาร หมวด ๔
จังหวัดนนทบุรี สายที่ ๑๐๒๖ บางกรวย-ปากซอยโรงเรียนวัฒนโชติศรีบุญญาคม นั้น

คณะกรรมการควบคุมการขนส่งทางบกประจำจังหวัดนนทบุรีได้พิจารณาเห็นสมควรให้ปรับปรุงรายละเอียดเส้นทางดังกล่าว

ฉะนั้น อาศัยอำนาจตามความในมาตรา ๒๐ (๑)
แห่งพระราชบัญญัติการขนส่งทางบก พ.ศ. ๒๕๒๒ ประกอบกับมติคณะกรรมการควบคุมการขนส่งทางบกประจำจังหวัดนนทบุรี
ในการประชุมครั้งที่ ๑/๒๕๕๒ เมื่อวันที่ ๔ กุมภาพันธ์ ๒๕๕๒
และได้รับอนุมัติจากคณะกรรมการควบคุมการขนส่งทางบกกลาง ในการประชุมครั้งที่
๒๐/๒๕๕๒ เมื่อวันที่ ๒๗ ตุลาคม ๒๕๕๒ ให้กำหนด (ปรับปรุง) เส้นทางสำหรับการขนส่งประจำทางด้วยรถโดยสาร
หมวด ๔ จังหวัดนนทบุรี สายที่ ๑๐๒๖ บางกรวย-ปากซอยโรงเรียนวัฒนโชติศรีบุญญาคม เป็น
บางกรวย-บางใหญ่ซิตี้ และให้มีรายละเอียดเส้นทางแยกช่วงวัดโบสถ์บน-บางใหญ่ซิตี้
โดยให้ใช้รายละเอียดเส้นทางดังนี้ คือ

สายที่ ๑๐๒๖ บางกรวย-บางใหญ่ซิตี้
เริ่มต้นจากสถานที่จอดรถโดยสารประจำทางอำเภอบางกรวย
ไปตามถนนทางหลวงแผ่นดินหมายเลข ๓๒๑๕
ถึงทางแยกทางหลวงชนบทสายวัฒนโชติ-ซองพลู-บางกรวย
แยกขวาไปตามทางหลวงชนบทสายวัฒนโชติ-ซองพลู-บางกรวย ผ่านที่ว่าการอำเภอบางกรวย
วัดจำปาทอง วัดบางขนุน วัดซองพลู แยกขวาไปตามทางหลวงชนบทหมายเลข นบ. ๔๑๔๐
ผ่านวัดไทยเจริญ วัดอุทยาน แยกซ้ายไปตามถนนสายวัดอุทยาน-นครอินทร์ ถึงแยกเขียวขจี
แยกขวาไปตามถนนบางคูเวียง (๑) ผ่านวัดโพธิ์เอน ถึงสามแยกวัดโบสถ์บน
ตรงไปตามถนนสายวัดโบสถ์บน-นครอินทร์ แยกขวาไปตามถนนเทศบาลปลายบาง
ผ่านหมู่บ้านนาราพาร์ค เทศบาลตำบลปลายบาง โรงเรียนเทพศิรินทร์นนทบุรี แยกขวาไปตามถนนกาญจนภิเษก
ไปสุดเส้นทาง ณ สถานที่จอดรถโดยสารประจำทางบางใหญ่ซิตี้
ช่วงวัดโบสถ์บน-บางใหญ่ซิตี้
เริ่มต้นจากสถานที่จอดรถโดยสารประจำทางวัดโบสถ์บน ไปตามถนนสายวัดโบสถ์บน-นครอินทร์
ผ่านวัดตะเคียน หมู่บ้านปรารถนา แยกขวาไปตามถนนนครอินทร์ แยกขวาไปตามถนนกาญจนาภิเษก
ไปสุดเส้นทาง ณ สถานที่จอดรถโดยสารประจำทางบางใหญ่ซิตี้


ประกาศ
ณ วันที่ ๒๘ มกราคม พ.ศ. ๒๕๕๓
วิเชียร
พุฒิวิญญู
ผู้ว่าราชการจังหวัดนนทบุรี
ประธานคณะกรรมการควบคุมการขนส่งทางบก
ประจำจังหวัดนนทบุรี
















ปริยานุช/ผู้จัดทำ
๒๒
มิถุนายน ๒๕๕๓

นันท์นภัสร์/ตรวจ
๒๒
มิถุนายน ๒๕๕๓

[๑]
ราชกิจจานุเบกษา เล่ม ๑๒๗/ตอนที่ ๙๑ ง/หน้า ๒๗๓/๑๗ มิถุนายน ๒๕๕๓